زار عون قضائي البارح تداريب الفريق الأول للرجاء، وعطى رسالة لمحمد الطاوس، ورسالة لمومي، كيقول فيها النادي خاصهم تمشيو اترينيو مع فريق الأمل، وميبقاوش اجيو ادربوا مع الفريق الأول. ودار الرجاء هاد الخطوة بعدما رفضوا اللاعبين بجوج افسخ العقد ديالهم، وقالو لحسبان عطينا فلوسنا كاملين عاد نمشيو، ولكن حسبان قاليهم ميمكنش ضروري تسمو لينا فشي حاجة ديال لفلوس. ودابا حسبان قرر احيدهم من الفريق الأول، وخليهم مع الأمل حتى اشوف أشنو غادي ادير معاهم، ومقدرش اجري عليهم، لأنه إلى جرى عليهم ومشاو للجامعة الرجاء غادي تولي محرومة من التعاقدات ومغاديش تقدر تكمل اللائحة ديالها ديال هاد العام بالجامعة، خصوص أنه يالاه عندهم 23 لاعب، وهما عندهم الحق في 32 لاعب، ولكن الجامعة مخلاتهمش ازيدو اللاعبين حتى افسخو العقود ديال لاعبين آخرين. ودابا خاص حسبان القى حل مع الطاوس وموم قبل ما تسد الانتقالات الصيفية، لأنها إلى تسدات، غادي اكون من حق اللاعبين اياخدو فلوسهم كاملين، بزز من حسبان، وإلى ما بغاش غادي امشو للجامعة، وديك الساعة الرجاء مغاديش تقدر تزيد لاعبين جداد في اللائحة. الطاوس ومومي جاتهم مزيانة عارفين الرجاء ميقدروش اجريو عليهم، وخاصهم اتفاهمو معاهم باش افسخو العقود بالتراضي، داكشي علاش حالفين ميمشيوش حتى اياخدو فلوسهم. 
الرجاء جرى على جوج اللعابة وجاب ليهم عون قضائي باش امشيو فحالهم